Държавен вестник, бр. 32, 2025 г., стр. 23

БРОЙ  32	
Д Ъ Р Ж А В Е Н  В Е С Т Н И К 	
СТР.  23   
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ЗДРАВЕОПАЗВАНЕТО
НАРЕДБА № Н-1
от 7 април 2025 г.
за реда и условията за провеждане на диагно­
стика, профилактика и контрол на сексуално 
предавани инфекции
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят редът 
и условията за провеждане на диагностика, 
профилактика и контрол на следните сексу­
ално предавани инфекции (СПИ):
1. сифилис;
2. гонорея;
3. урогенитална хламидийна инфекция 
(УГХИ).
Чл. 2. Основните цели на диагностиката, 
профилактиката и контрола на сифилис, го­
норея и УГХИ са:
1. намаляване на риска от разпространение 
на сифилис, гонорея, урогенитална хламидий­
на инфекция;
2. предотвратяване на последствията от 
вроден сифилис за плода и новороденото;
3. провеждане на своевременно консулти­
ране и изследване на контактните лица. 
Чл. 3. (1) При съмнение за сексуално пре­
давана инфекция по чл. 1 лицата се диагнос­
тицират в лечебни заведения.
(2) Лабораторна диагностика на сексуално 
предавана инфекция по чл. 1 се извършва в:
1. медико-диагностична лаборатория – са­
мостоятелна или към друго лечебно заведение;
2. Националния център по заразни и па­
разитни болести (НЦЗПБ);
3. регионалните здравни инспекции (РЗИ). 
(3) При изпращане на клинични проби за 
лабораторна диагностика в НЦЗПБ същите 
се придружават с талон за лабораторно из­
следване съгласно приложението.
(4) Ежегодно НЦЗПБ провежда външен 
контрол за качеството на лабораторната ди­
агностика за сифилис, гонорея и УГХИ.
Чл. 4. Лабораторни изследвания за сексуал­
но предавана инфекция по чл. 1 се извършват 
след изразено информирано съгласие по реда 
на чл. 87, 88 и сл. от Закона за здравето.
Чл. 5. Изследвания за сексуално преда­
вана инфекция по чл. 1 се извършва при 
спазване на противоепидемичните мерки 
срещу заразяване с кръвно преносими ин­
фекции съгласно Наредба № 3 от 2013 г. за 
утвърждаването на медицински стандарт по 
превенция и контрол на вътреболничните 
инфекции (ДВ, бр. 43 от 2013 г.). 
Чл. 6. Лицата, диагностицирани като болни 
от сексуално предавана инфекция по чл. 1, се 
регистрират, съобщават и отчитат по реда на 
Наредба № 21 от 2005 г. за реда за регистра­
ция, съобщаване и отчет на заразните болести 
(ДВ, бр. 62 от 2005 г.).
Чл. 7. Лекарят, диагностицирал болен от 
сексуално предавана инфекция по чл. 1, го 
информира за необходимите предпазни мерки 
при сексуален контакт, както и за необхо­
димостта от извършване на профилактични 
и диагностични дейности по отношение на 
контактните му лица.
Г л а в а  в т о р а
СИФИЛИС
Чл. 8. Наредбата се прилага за формите 
на сифилиса, определени по Международната 
класификация на болестите (МКБ), както 
следва:
1. вроден сифилис, който е:
а) ранен вроден сифилис със симптоми;
б) ранен вроден латентен сифилис;
в) ранен вроден сифилис, неуточнен;
г) късно вродено сифилитично увреждане 
на очите;
д) късен вроден невросифилис (ювенилен 
невросифилис);
е) други форми на късен вроден сифилис 
със симптоми;
ж) късен латентен вроден сифилис;
з) късен вроден сифилис, неуточнен;
и) вроден сифилис, неуточнен;
2. ранен сифилис, като:
а) първичен сифилис на половите органи;
б) първичен сифилис на ануса;
в) първичен сифилис с други локализации;
г) вторичен сифилис на кожата и лигави­
ците;
д) други форми на вторичен сифилис;
е) ранен латентен сифилис;
ж) ранен сифилис, неуточнен;
3. късен сифилис, като:
а) сифилис на сърдечно-съдовата система;
б) невросифилис със симптоми;
в) асимптоматичен невросифилис;
г) невросифилис, неуточнен;
д) други симптоми на късен сифилис;
е) късен латентен сифилис;
ж) късен сифилис, неуточнен;
4. други и неуточнени форми на сифилис:
а) латентен сифилис, неуточнен като ранен 
или късен;
б) сифилис, неуточнен.
Чл. 9. Лабораторни изследвания за сифилис 
се извършват: